
DR. 30.11.2010 8 

 
Tuan Yang di-Pertua: Tidak. Saya tidak benarkan Yang Berhormat 

kerana itu akan melanggar peraturan mesyuarat. [Ketawa] Awal pagi lagi sudah 
buat saya bingung. 

 

3. Datuk Md. Sirat Abu [Bukit Katil] minta Perdana Menteri menyatakan 
apakah tindakan kerajaan untuk meningkatkan pemahaman dan dakwah di 
kalangan masyarakat untuk menghormati anutan agama semua kaum di negara 
ini. Sejauh manakah tindakan setengah ahli masyarakat yang tidak menghormati 
tempat ibadat orang Islam telah menjejaskan keharmonian hidup masyarakat 
Malaysia.   

Timbalan Menteri di Jabatan Perdana Menteri [Dato’ Dr. Mashitah 
binti Ibrahim]: Waalaikumsallam warahmatullaahi wabarakaatuh Yang Berhormat 
Bukit Katil.  

Tuan Yang di-Pertua, kerajaan sentiasa mengambil tindakan untuk 
meningkatkan pemahaman dan dakwah di kalangan masyarakat khususnya dalam 
aspek menghormati anutan agama semua kaum di negara ini. Antara tindakan 
yang telah diambil oleh kerajaan menerusi agensi agama seperti JAKIM, ialah 
mengadakan program-program bertemakan silaturahim yang melibatkan 
penyertaan masyarakat bukan Islam, mengadakan ziarah, kunjungan dan Program 
Dakwah Bil Hal kepada semua lapisan masyarakat.  

JAKIM juga turut terlibat dalam jawatankuasa mempromosikan 
persefahaman dan keharmonian antara penganut agama yang ‘diurusetiakan’ oleh 
Jabatan Perpaduan Negara dan Integrasi Nasional dan juga menerusi pelbagai 
aktiviti lain seperti seminar, forum serta ceramah bagi meningkatkan pemahaman 
masyarakat. Khususnya dalam menjana hubungan baik dan saling hormat-
menghormati antara satu sama lain.  

Selain itu, JAKIM juga bekerjasama dengan agensi-agensi kerajaan lain 
seperti Majlis Agama Islam Negeri dan Jabatan Agama Islam Negeri serta 
pertubuhan badan bukan kerajaan Islam dalam mengadakan pelbagai program 
bagi mendekati dan memberi kefahaman serta membina hubungan baik kepada 
masyarakat bukan Islam. Aktiviti-aktiviti yang diadakan lebih bersifat ‘turun 
padang’ agar dapat memupuk semangat persaudaraan dan hormat-menghormati 
antara satu sama lain. Terima kasih.  

Datuk Md. Sirat Abu [Bukit Katil]: Terima kasih Tuan Yang di-Pertua, 
terima kasih Yang Berhormat Menteri. Berdasar kepada kajian yang dibuat oleh 
YADIM pada tahun 2007 hingga tahun 2009, mengenai sejauh mana sensitiviti 
masyarakat menghormati agama-agama lain, menunjukkan 91% menyatakan 
tidak ada masalah.  

Namun begitu pada hakikat sebenarnya apabila dicetuskan isu-isu 
perkauman yang berkaitan dengan agama, ada banyak pihak yang tidak puas hati, 
terutamanya pembinaan rumah-rumah ibadat. Agaknya mungkin ada kriteria 
daripada pihak kerajaan, bagaimana untuk membina rumah ibadat terutamanya di 
kawasan-kawasan perumahan yang baru misalnya. Mungkin Yang Berhormat 
Menteri dapat memperjelaskannya.  

Dato’ Dr. Mashitah binti Ibrahim: Terima kasih Yang Berhormat Bukit 
Katil. Sebenarnya Yang Berhormat kalau kita melihat kepada isu sensitiviti 
masyarakat dalam menghormati antara agama dalam negara kita, setakat ini 
masih lagi dalam masih peringkat yang boleh terkawal.   



Tuan Yang di-Pertua: Tidak. Saya tidak benarkan Yang Berhormat kerana itu akan melanggar peraturan mesyuarat. [Ketawa] Awal pagi lagi sudah buat saya bingung. 3. Datuk Md. Sirat Abu [Bukit Katil] minta Perdana Menteri menyatakan apakah tindakan kerajaan untuk meningkatkan pemahaman dan dakwah di kalangan masyarakat untuk menghormati anutan agama semua kaum di negara ini. Sejauh manakah tindakan setengah ahli masyarakat yang tidak menghormati tempat ibadat orang Islam telah menjejaskan keharmonian hidup masyarakat Malaysia. Timbalan Menteri di Jabatan Perdana Menteri [Dato' Dr. Mashitah binti Ibrahim]: Waalaikumsallam warahmatullaahi wabarakaatuh Yang Berhormat Bukit Katil. Tuan Yang di-Pertua, kerajaan sentiasa mengambil tindakan untuk meningkatkan pemahaman dan dakwah di kalangan masyarakat khususnya dalam aspek menghormati anutan agama semua kaum di negara ini. Antara tindakan yang telah diambil oleh kerajaan menerusi agensi agama seperti JAKIM, ialah mengadakan program-program bertemakan silaturahim yang melibatkan penyertaan masyarakat bukan Islam, mengadakan ziarah, kunjungan dan Program Dakwah Bil Hal kepada semua lapisan masyarakat. JAKIM juga turut terlibat dalam jawatankuasa mempromosikan persefahaman dan keharmonian antara penganut agama yang 'diurusetiakan' oleh Jabatan Perpaduan Negara dan Integrasi Nasional dan juga menerusi pelbagai aktiviti lain seperti seminar, forum serta ceramah bagi meningkatkan pemahaman masyarakat. Khususnya dalam menjana hubungan baik dan saling hormat- menghormati antara satu sama lain. Selain itu, JAKIM juga bekerjasama dengan agensi-agensi kerajaan lain seperti Majlis Agama Islam Negeri dan Jabatan Agama Islam Negeri serta pertubuhan badan bukan kerajaan Islam dalam mengadakan pelbagai program bagi mendekati dan memberi kefahaman serta membina hubungan baik kepada masyarakat bukan Islam. Aktiviti-aktiviti yang diadakan lebih bersifat 'turun padang' agar dapat memupuk semangat persaudaraan dan hormat-menghormati antara satu sama lain. Terima kasih. Datuk Md. Sirat Abu [Bukit Katil]: Terima kasih Tuan Yang di-Pertua, terima kasih Yang Berhormat Menteri. Berdasar kepada kajian yang dibuat oleh YADIM pada tahun 2007 hingga tahun 2009, mengenai sejauh mana sensitiviti masyarakat menghormati agama-agama lain, menunjukkan 91% menyatakan tidak ada masalah. Namun begitu pada hakikat sebenarnya apabila dicetuskan isu-isu perkauman yang berkaitan dengan agama, ada banyak pihak yang tidak puas hati, terutamanya pembinaan rumah-rumah ibadat. Agaknya mungkin ada kriteria daripada pihak kerajaan, bagaimana untuk membina rumah ibadat terutamanya di kawasan-kawasan perumahan yang baru misalnya. Mungkin Yang Berhormat Menteri dapat memperjelaskannya. Dato' Dr. Mashitah binti Ibrahim: Terima kasih Yang Berhormat Bukit Katil. Sebenarnya Yang Berhormat kalau kita melihat kepada isu sensitiviti masyarakat dalam menghormati antara agama dalam negara kita, setakat ini masih lagi dalam masih peringkat yang boleh terkawal.